Kedves Kollégáim, Tisztelt Igazgató Úr!

Nagy öröm számomra az, hogy a második évad műsortervét szervezhetjük, a pandémia miatt történő kényszerleállásaink után. Mint már néhányatoknak említettem, egy új ötletemet szeretném megvalósítani a következő évadban. Ezt szeretném most bemutatni, remélem, elnyeri a tetszéseteket a darab. Természetesen most is kíváncsi vagyok ötleteitekre és ezek közül minél többet szeretnék megvalósítani, hogy igazán sikeres előadás lehessen.

A darab Tamási Áron az *Ördögölő Józsiás* című műve alapján készülne el. A történetéről elöljáróban érdemes tudni, hogy Tündérországban játszódik. Az öreg király trónját meghirdetik, a győztes jutalma a korona mellett Jázmina hercegnő keze. Természetesen nagyon sok kérő érkezik, hogy megküzdjenek érte. A jutalmat Józsiás nyeri, és boldogan élnek, ahogy a mesében szokás. Azonban a második helyezett, vagyis az Ördögkirály fia, Bakszén, akit megvisel a veszteség, harcolni kezd a hatalomért.

Az ötletem kapcsán biztosan mindenkinek elsőre az jut eszébe, hogy egy másik neves színházban már játsszák ezt a darabot, de ezzel az alkotással pont azt szeretném bebizonyítani, hogy egy – egyesek szerint – kisebb darab is képes mélyebb értékeket átadni, mint a nagyobb musicales alkotások. Sokan gondolhatjátok már, de most egyértelműen kijelentem, hogy a zenés oldalát teljes mértékben el szeretném engedni. Ennek oka, hogy azt gondolom, feladatunk bemutatni, hogy egy színház nemcsak a zenéről, hanem az érzelmekről szól. Szeretném bebizonyítani, hogy az érzelmek ereje mennyivel kiemelkedőbb elem. Ennek megvalósításához mindannyian tudjuk, hogy elképesztően sok munkára lesz szükség.

A darab megalkotásához szeretném felkérni rendezőnek a színházunk igazgatóját, Vidnyánszky Attilát. Azért is döntöttem így, mivel mint tudjátok, Attila már foglalkozott Tamási Áron-alkotással, a *Vitéz lélek*kel. Ebből kifolyólag evidens volt számomra, hogy ebben ő lesz a segítségemre.

A darab szereplői közül még sokakhoz nincs ötletem, de természetesen mindenkit várok a castingokra. Viszont két szereplőnél az ötleteimmel kapcsolatban kíváncsi vagyok, hogy mit gondoltok, az egyikük Józsiás szerepe, melynél Berettyán Nándorra gondoltam. A másik Jázmina hercegnő, kinek személyében pedig Katona Kingát látnám szívesen a színpadon. Amit elöljáróban szeretnék elmondani a már említett személyeknek – akik remélhetőleg részt vesznek majd ebben a különleges alkotásban – és azoknak, akik szívesen részesei lennének, hogy elképesztően sok munkával járna és olyan összhang kell hozzá, ami a társulatunkban véleményem szerint nem okozna problémát.

Amit még fontos tudni a terveimről, hogy egy felvonásban szeretném, hogy játszódjon, méghozzá 2 órában. Ennek oka, hogy a szünet – gondolatom szerint – elvenne a varázsából. Mindenképp szeretném, hogy a darab teljes mértékben az eredeti történetnél maradjon, a hangsúlyt Tamási írására helyezzük, és az érzelmekre.

A legfontosabb viszont, hogy a gyerekek is élvezzék a hosszú előadást, ezért a varázslat és a csoda világa mindenképp jelenjen meg benne. Ezt a jellemezekkel és a díszlettel is szeretném érzékeltetni. Tehát a jelmez- és díszlettervezők segítségét is kérem. A darab pedig így 6 éves kortól 99 éves korig ajánlanám, mindenki számára, aki szeret álmodni és hisz az érzések erejében.